CELEX: 32011R0124
Language: lt
Date: 2011-02-11 00:00:00
Title: 2011 m. vasario 11 d. Komisijos reglamentas (ES) Nr. 124/2011, kuriuo nustatomas tam tikrų žuvininkystės produktų privataus sandėliavimo paramos 2011 žvejybos metais dydis

12.2.2011   
            
            
               LT
            
            
               Europos Sąjungos oficialusis leidinys
            
            
               L 38/21
            
         KOMISIJOS REGLAMENTAS (ES) Nr. 124/2011
   2011 m. vasario 11 d.
   kuriuo nustatomas tam tikrų žuvininkystės produktų privataus sandėliavimo paramos 2011 žvejybos metais dydis
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 1999 m. gruodžio 17 d. Tarybos reglamentą (EB) Nr. 104/2000 dėl bendro žuvininkystės ir akvakultūros produktų rinkų organizavimo (1),
   atsižvelgdama į 2000 m. gruodžio 21 d. Komisijos reglamentą (EB) Nr. 2813/2000, nustatantį išsamias Tarybos reglamento (EB) Nr. 104/2000 taikymo taisykles dėl privataus sandėliavimo pagalbos suteikimo sandėliuojant tam tikrus žuvininkystės produktus (2), ypač į jo 1 straipsnį,
   kadangi:
   
               (1)
            
            
               Privataus sandėliavimo paramos dydis neturėtų viršyti Sąjungoje per žvejybos metus, ėjusius prieš atitinkamus metus, užfiksuotų techninių ir finansinių išlaidų sumos.
            
         
               (2)
            
            
               Siekiant neskatinti ilgalaikio sandėliavimo, sutrumpinti mokėjimo laikotarpius ir sumažinti kontrolės naštą, privataus sandėliavimo parama turėtų būti išmokėta kaip viena bendra išmoka.
            
         
               (3)
            
            
               Siekiant nesutrukdyti intervencijos sistemos veikimo 2011 m., šis reglamentas turėtų būti taikomas atgaline data nuo 2011 m. sausio 1 d.
            
         
               (4)
            
            
               Šiame reglamente numatytos priemonės atitinka Žuvininkystės produktų vadybos komiteto nuomonę,
            
         PRIĖMĖ ŠĮ REGLAMENTĄ:
   1 straipsnis
   Privataus sandėliavimo paramos, nurodytos Reglamento (EB) Nr. 104/2000 25 straipsnyje ir skirtos to reglamento II priede išvardytiems produktams sandėliuoti, dydis 2011 žvejybos metais yra:
   
               —
            
            
               :
            
            
               pirmąjį mėnesį
            
            
               :
            
            
               219 EUR už toną,
            
         
               —
            
            
               :
            
            
               antrąjį mėnesį
            
            
               :
            
            
               0 EUR už toną.
            
         2 straipsnis
   Šis reglamentas įsigalioja kitą dieną po jo paskelbimo Europos Sąjungos oficialiajame leidinyje.
   Jis taikomas nuo 2011 m. sausio 1 d.
   
      Šis reglamentas privalomas visas ir tiesiogiai taikomas visose valstybėse narėse.
      Priimta Briuselyje 2011 m. vasario 11 d.
      
         
            Komisijos vardu
         
         
            Pirmininkas
         
         José Manuel BARROSO
      
   
   
      (1)  OL L 17, 2000 1 21, p. 22.
   
      (2)  OL L 326, 2000 12 22, p. 30.